Nippon Telegraph and Telephone

(**NTT**) (korporazio-zenbakia: 7010001065142) Japoniako telekomunikazio enpresarik handiena da.  Fortune Global 500 zerrendan 120. postuan kokatuta dago eta munduko telekomunikazio enpresen artean laugarrena da diru-sarreren arabera.  Halaber, 2024ko azaroan, Japoniako merkataritza publikoko bederatzigarren enpresa handiena da. 

Enpresa NTT legearen baitan barneratuta dago (Law Concerning Nippon Telegraph and Telephone Corporation). Legeak enpresaren helburua zehazten du: Nippon Telegraph and Telephone East Corporation (NTT East) eta Nippon Telegraph and Telephone West Corporation (NTT West) jaulkitutako akzio guztiak edukitzea eta Japonia osoan telekomunikazio zerbitzuak modu egokian eskaintzea. Gainera, legeak ezartzen du telekomunikazio-teknologiekin lotutako ikerketak egin behar direla, etorkizunean herrialdeko telekomunikazioaren oinarri izan daitezen.   

2019ko uztailaren 1ean, NTT Corporationek NTT Ltd. merkaturatu zuen, 11.000 milioiko holding konpainia talde bat, 28 eskumendeko enpresez osatua.

NTT Tokioko Balore Burtsan, New Yorkeko Balore Burtsan ("NTT" kodearekin) eta Londresko Balore Burtsan ("NPN" kodearekin) egon arren, Japoniako gobernuak NTT akzioen heren bat inguru dauka, lehen aipatutako NTT legeak araututa.

## Historia 
### Sorrera eta hasierako urteak 
1952ko abuztuan, estatu-monopolio gisa ezarri zen, Koreako japoniar okupazioaren garaian AT&T-k kudeatutako Japoniako telekomunikazio-sistema bereganatzeko. Nippon Telegraph and Telephone Public Corporation 1985ean pribatizatu zen, herrialdeko telekomunikazio-merkatuan lehia sustatzeko. Horrela, Japonia Asian telekomunikazio-merkatua desarautu zuen lehen herrialdea bilakatu zen, eta munduan bigarrena (Ameriketako Estatu Batuen ondoren). 1987an, NTTk ordura arteko akzio-eskaintza handiena egin zuen, 36.800 milioi dolarreko balioarekin.

NTTk Japoniako azken miliako azpiegitura gehiena (banda zabaleko zuntz-konexioak barne) kontrolatzen duenez, kontrol oligopolikoa du Japoniako telefono-sareetan. NTT ahultzeko asmoz, 1999an enpresa holding konpainia batean (NTT) eta hiru telekomunikazio enpresatan (NTT East, NTT West eta NTT Communications) banatu zen. NTT East eta West arautzen dituen NTT Legeak distantzia laburreko komunikazioetara mugatzen ditu, eta herrialde osoan telefono finkoaren zerbitzua mantentzera behartzen ditu. Bestalde, erabiltzen ez dituzten zuntz optikoak (zuntz ilunak) beste operadoreei tasa arautuekin alokatzera behartuak daude. NTT Communications ez dago NTT Legearen mende.

2010eko uztailean, NTTk eta Hegoafrikako Dimension Data Holdings IT enpresak akordio bat iragarri zuten, non NTTk Dimension Dataren jaulkitako kapital osoa erosteko eskaintza egin zuen, 2.12 mila milioi librako (3.24 mila milioi dolar) operazioan.
 
2010eko amaieran, NTTren Japoniatik AEBetarako sare transpazifikoa 400 Gbit/s-ra iritsi zen. 2011ko abuztuan, sare ahalmena 500 Gbit/s-ra zabaldu zen. 

2021ean, Nippon Telegraph & Telephonek 300.000 milioi yen (2.700 milioi dolar) balio zuten bonu berdeak jaulki zituen. Bonuek 3, 5 eta 10 urteko epemugak dituzte. Lortutako dirua ingurumena errespetatzen duten proiektuetarako erabiliko da (energia berriztagarriak, energia-eraginkortasun handiko banda zabaleko azpiegiturak, etab.).

### Kronologia 
* 1952: Nippon Telegraph and Telephone Public Corporation sortu zen
* 1979: INS kontzeptua iragarri zen
* 1985: Nippon Telegraph and Telephone Corporation (NTT) enpresa pribatu gisa eratu zen
* 1987: NTT Tokioko Burtsaren Lehen Sekzioan kotizatzen hasi zen
* 1988: NTT DATA Corporation martxan jarri zen
* 1990: VI&P Kontzeptua iragarri zen
* 1992: NTT Mobile Communications Network, Inc. (gaur egun NTT DOCOMO) martxan jarri zen
* 1994: Multimedia Aroari buruzko Oinarrizko Kontzeptua iragarri zen
* 1995: NTT DATA Tokioko Burtsaren Bigarren Sekzioan kotizatzen hasi zen
* 1996: XXI. mendeko I+G Ikuspegia iragarri zen
* 1996: NTT DATA Tokioko Burtsaren Lehen Sekzioan kotizatzen hasi zen
* 1997: Japoniako komunikazio-sarearen digitalizazioa osatu zen
* 1998: Informazioa Globalki Partekatzeko Kontzeptua iragarri zen
* 1998: NTT DOCOMO Tokioko Burtsaren Lehen Sekzioan kotizatzen hasi zen
* 1999: NTTren eragiketak holding-konpainia egitura batean berrantolatu ziren; negozioa hiru filial berritan banatu zen (NTT East, NTT West, eta NTT Communications)
* 2002: NTT East eta NTT West-en prefektura-mailako filialak martxan jarri ziren
* 2002: "Vision for a New Optical Generation" iragarri zen
* 2004: NTT Urban Development Corporation Tokioko Burtsaren Lehen Sekzioan kotizatzen hasi zen
* 2004: "NTT Group's Medium-Term Management Strategy" iragarri zen
* 2008: "Medium-Term Management Strategy" berria iragarri zen: "Road to Service Creation Business Group"
* 2013: First Square East Tower dorrearen lekualdatzea, 1-5-1 Otemachi, Chiyoda-ku, Tokio.
* 2018: NTT Corporation holding global bezala ezartzen da, I+G globala sendotzeko.
* 2019: IOWN (Innovative Optical and Wireless Network) kontzeptua iragartzen da, etorkizuneko komunikazio-azpiegitura sortzeko  ekimen bat da, punta puntako teknologiaz baliatuz. IOWN, teknologia fotonikoaren inguruan eraikitzen da, kapazitate altua, latentzia baxua eta energia kontsumo baxua izan dezan sareak. Bestalde, ikerketarekin eta garapenarekin jarraitzen da, zehaztapenak betetzeko 2024an (Reiwa 6) eta 2030ean burutzeko (Reiwa 12).
* 2020: New Medical Real World Data Research Institute sortzen da, Kyotoko Unibertsitatearekin batera sortutako enpresa baten bidez.
* 2022: NTT Docomo taldearen komunikazio mugikorren eta distantzia luzeko komunikazioen negozioak sendotzea.
* 2022: Korporazioentzako negozio globalaren berrantolaketa gauzatu zen.
* 2023: NTT Green & Food sortzen da Regional Fish (Kyotoko eta Kinki unibertsitateekin batera dagoen enpresa) enpresarekin batera.

## Enpresaren egitura / Eskumendeko enpresak 
NTT Taldea bost ataletan banatutako enpresa nagusi hauek osatzen dute. NTT East, NTT West, NTT Communications, NTT Docomo eta NTT Data dira filial garrantzitsuenak. NTT Data burtsan kotizatzen da. NTT Urban Development higiezinen sektorean aritzen den filiala da. NTT Communications negozioa, Japoniatik kanpo, NTT Ltd-ren parte bihurtu zen 2019ko uztailaren 1ean.

### Eskualde mailakoak 
* Nippon Telegraph and Telephone East Corporation (NTT East)
* Nippon Telegraph and Telephone West Corporation (NTT West)

### Nazioartekoak 
* NTT Communications
* NTT MSC
* Verio Inc
* NTT America
* NTT Europe
* HKNet
* Plala Networks

### Mugikorren industria 
* NTT Docomo

### Datuak (sistemen integrazioa) 
* Dimension Data (orain NTT Ltd.-ren parte da, Ekialde Ertainean eta Afrika Eskualdean izan ezik)
* e-shelter
* Gyron Internet Ltd
* NTT Data
* NTT Comware
* NTT Software
* NTT AT
* NTT IT

### Informazio segurtasuna 
* NTT Security (orain NTT Ltd.-ren parte da 2019ko uztailaren 1etik)

## I+G laborategiak 
#### Zerbitzu Berrikuntza taldea 
*Zerbitzu garapen laborategia (Yokosuka)
*Komunikabide adimen laborategia (Yokosuka)
*Software berrikuntza zentroa (Musashino and Shibaura)
*Plataforma seguruko laborategia (Musashino)

#### Sare Informazio taldea 
*Sare teknologiako laborategia (Musashino)
* Sare zerbitzuko sistemen laborategia (Musashino)
* Sarbide sare zerbitzuko sistemen laborategia (Tsukuba and Yokosuka)
* Energia eta ingurumen sistemen laborategia (Atsugi)

#### Oinarrizko Teknologia taldea 
*Sare berrikuntza laborategiak (Yokoska)
* Mikrosistema integrazio laborategiak (Atsugi)
* Photonics laborategiak (Atsugi)
* Komunikazio zientzia laborategiak (Keihanna and Atsugi)
* Oinarrizko ikerkuntza laborategiak (Atsugi)

#### NTT Research, Inc (**East Palo Alto**, Kalifornia) 
* Fisika eta informatika laborategia
*Kriptografia eta informazio segurtasun laborategia
*Medikuntza eta osasun laborategi informatikoa

2023an, Jabetza Intelektualaren Mundu Erakundeak PCTen (Pattent Cooperation Treaty) urteroko berrikusketan 10. sailkatu zuen Nippon Telegraph and Telephone, argitaratutako patente eskaera kopuruaren arabera, 1.760 patente eskaera argitaratu zituen-eta 2023an.

## Babesletza 
* Omiya Ardija eta Roasso Kumamoto (futbol talde Japoniarrak)
* Dandelion Racing (Super Formulako taldea)
* Chip Ganassi Racing (IndyCar Serieseko taldea). 2019an, NTT serietako babesle ofizial bilakatu zen ere.
* NTT Pro Cycling, UCI WorldTeam txirrindularitza taldea, egoitza Hegoafrikan duena.

## Erreferentziak 
## Ikus, gainera 
* Telegrafoa
* Telefonoa

## Kanpo estekak